Diari Oficial de la Generalitat Valenciana


Sumari del DOGV 9094, del 27-05-2021 (2021/4619)

RESOLUCIÓ de 22 d'abril de 2021, de la Conselleria de Política Territorial, Obres Públiques i Mobilitat, d'autorització de modificació de crèdit per transferència al capítol II, del programa 513.30 Planificació, transports i logística, des del capítol II, del programa 513.10 InfraestructurespPúbliques, per a atendre les despeses associades a les necessitats de serveis lligats a la pandèmia de la Covid-19 a la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9094

Data del DOGV
:   27-05-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/4619


Data del document
:   22-04-2021

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Descriptors 

:   * Conselleria de Política Territorial, Obres Públiques i Mobilitat

RESOLUCIÓ de 22 d'abril de 2021, de la Conselleria de Política Territorial, Obres Públiques i Mobilitat, d'autorització de modificació de crèdit per transferència al capítol II, del programa 513.30 Planificació, transports i logística, des del capítol II, del programa 513.10 InfraestructurespPúbliques, per a atendre les despeses associades a les necessitats de serveis lligats a la pandèmia de la Covid-19 a la Comunitat Valenciana. [2021/4619]  
Antecedents  
1. L'estratègia de vacunació de la Comunitat Valenciana contra la Covid-19 implica, segons aquesta proposta, l'habilitació de punts massius de vacunació per a la població. Circumstància que requereix la contractació mitjançant el procediment d'emergència de l'article 120.a de l'LCSP de serveis de transport discrecional per al desplaçament de la població dels municipis pròxims als punts de vacunació Covid-19, habilitats a la Ciutat de la Llum a Alacant, Institució Firal Alacantina a Elx i Palau de Congressos de Castelló, en funció de la programació de la vacunació que determinen, segons el ritme del subministrament de les vacunes, les autoritats sanitàries.  
  
2. La Resolució de 7 d'abril de 2021, de la consellera de Sanitat Universal i Salut Pública, ha delegat les competències per a la cobertura de les necessitats de transport de la població als punts de vacunació en el marc de l'estratègia de vacunació contra la Covid-19, en la Conselleria de Política Territorial, Obres Públiques i Mobilitat.  
3. Analitzada l'execució del pressupost de despeses del capítol II del programa 513.30, el crèdit disponible resulta insuficient per a afrontar les previsions de despesa previstes en aquest programa i, especialment, les associades a les necessitats indicades de despesa lligades a la pandèmia de la Covid-19 a la Comunitat Valenciana.  
4. Al capítol II del programa pressupostari 513.10, Infraestructures Públiques, hi ha actualment crèdit disponible per a incrementar, mitjançant transferència de crèdit i sense afectar greument els seus objectius, el capítol II de despesa del programa pressupostari 513.30 Planificació, Transports i Logística» amb la finalitat d'atendre els compromisos de despesa indicats amb origen en la situació provocada per la pandèmia de la Covid-19.  
  
Fonaments  
Vista la proposta, de data 25 de març, de la Direcció General d'Obres Públiques, Transport i Mobilitat Sostenible.  
Atesa la normativa d'aplicació i en particular:  
a) Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
b) Llei 4/2020, de 30 de desembre, de pressupostos de la Generalitat per a l'exercici 2021.  
c) Decret 77/2019, de 7 de juny, del Consell, de regulació del procediment de gestió del pressupost de la Generalitat.  
Atés l'informe favorable, de data 15 d'abril, del Servei de Gestió Econòmica i Pressupostària d'aquesta conselleria.  
Atés l'informe favorable, de data 21 d'abril, de la Intervenció Delegada d'aquesta conselleria.  
En virtut del que es disposa en l'article 25.a de la Llei 14/2020, de 30 de desembre, de pressupostos de la Generalitat per a l'exercici 2021, i en l'apartat tercer, punt 10, de la Resolució de 23 de juliol de 2019, del conseller de Política Territorial, Obres Públiques i Mobilitat, sobre delegació de l'exercici de competències en determinats òrgans de la Conselleria, resolc:  
  
Primer i únic  
Aprovar i autoritzar la transferència de crèdit, per a afrontar les despeses previstes associades a les necessitats dels serveis indicats, lligats a la pandèmia de la Covid-19 a la Comunitat Valenciana, entre els capítols II dels programes pressupostaris 513.10 i 513.30 segons el detall següent:  
  
  
València, 22 d'abril de 2021.- El conseller de Política Territorial, Obres Públiques i Mobilitat, p. d. (R 23.07.2019; DOGV 8600, 26 de juliol), el sotssecretari: Rafael Francisco Briet Seguí.